Komisijos reglamentas (EB) Nr. 792/94
1994 m. balandžio 8 d
dėl taisyklių, nustatančių Tarybos reglamento (EEB) Nr. 3118/93 taikymą vežėjams, savo sąskaita keliais vežantiems krovinius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 25 d. Tarybos reglamentą (EEB) Nr.3118/93, nustatantį sąlygas, kuriomis nerezidentai vežėjai gali teikti krovinių vežimo nacionaliniais keliais paslaugas valstybėje narėje [1], ypač į jo 1 straipsnio 4 dalį,
kadangi kabotažo leidimas turėtų būti išduodamas tiek įmonėms, turinčioms teisę savo sąskaita atlikti vežimo keliais operacijas, tiek įmonėms, nuomos pagrindais ar už atlygį atliekančioms vežimo keliais operacijas;
kadangi priimančioji valstybė narė turėtų laikyti kabotažo leidimą pakankamu įrodymu, jog įmonė turi teisę savo sąskaita atlikti vežimo keliais operacijas pagal 1962 m. liepos 23 d. Pirmosios Tarybos direktyvos dėl tam tikrų rūšių krovinių vežimui keliais bendrųjų taisyklių nustatymo [2] su paskutiniais pakeitimais, padarytais Reglamentu (EEB) Nr.881/92 [3], priedo 4 punktą;
kadangi visos Reglamente (EEB) Nr.3118/93 nustatytos kabotažo leidimų išdavimo ir naudojimo sąlygos taikomos įmonėms, savo sąskaita atliekančioms kabotažo operacijas;
kadangi šis reglamentas turėtų būti taikomas nuo 1994 m. sausio 1 d., kad į jo taikymo sritį būtų įtrauktos jau pagal Reglamentą (EEB) Nr.3118/93 savo sąskaita atliekamos kabotažo operacijos,
PRIĖMĖ ŠĮ REGLAMENTĄ:
1 straipsnis
Įmonėms, kurioms pagal įsisteigimo valstybės narės teisės aktus leidžiama savo sąskaita atlikti vežimo keliais operacijas, suteikiama teisė gauti Reglamento (EEB) Nr.3118/93 2 straipsnyje nurodytus kabotažo leidimus tomis pačiomis sąlygomis, kaip ir įmonėms, užsiimančiomis kabotažu nuomos pagrindais ar už atlygį.
2 straipsnis
Priimančiosios valstybės narės institucijos laiko kabotažo leidimus pakankamu įrodymu, jog įmonė turi teisę savo sąskaita atlikti vežimo keliais operacijas, kaip nustatyta Pirmosios direktyvos priedo 4 punkte.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyjedieną.
Jis taikomas nuo 1994 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. balandžio 8 d.